Държавен вестник, бр. 2, 2012 г., стр. 11

БРОЙ  2	
Д Ъ Р Ж А В Е Н  В Е С Т Н И К 	
СТР.  11  
„Набуко“ за акционера му, инкорпориран в 
Турция, се освобождават от всякакъв данък 
върху печалба, данък върху доход, всякакъв 
личен или корпоративен данък или всякакъв 
данък, който в Турция има действие, подобно 
на тези данъци. 
Член 12
12.1. Държавите, страни по споразумението, 
се консултират една с друга без забавяне за 
предоставяне на бързо и ефективно съдействие 
по изпълнението на проекта „Набуко“, както и 
за добросъвестно разрешаване на усложнения, 
въпроси, проблеми, спорове или прекъсвания 
по смисъла на член 1.2, които могат да въз­
никнат във връзка със споразумението или 
за обсъждане на всеки въпрос, свързан с тъл­
куването и прилагането на споразумението. 
В тази връзка държавите, страни по спо­
разумението, с настоящото създават Комитет 
„Набуко“, състоящ се от по 1 представител от 
всяка държава, страна по споразумението, за 
да надзирава спазването и улеснява прилага­
нето на споразумението. 
Представителят е напълно оторизиран и 
овластен от съответната държава, страна по 
споразумението, да действа от нейно име по 
отношение на всеки въпрос, надлежно предста­
вен пред Комитета „Набуко“ относно проекта. 
Федерална република Германия, Европей­
ската инвестиционна банка, Европейската 
банка за реконструкция и развитие и Евро­
пейската комисия, както и Международното 
дружество „Набуко“ могат да участват в Ко­
митета „Набуко“ със статут на наблюдатели и 
могат да присъстват на редовните заседания 
на Комитета. 
Без неоправдано забавяне Комитетът „На­
буко“ установява с консенсус процедурния 
правилник. 
12.2. Държавите, страни по споразумението, 
си сътрудничат за изпълнението на спора­
зумението посредством редовно обсъждане 
и обмяна на информация. Това задължение 
се разширява до обмяна на информация, не­
обходима за изпълнението на регулаторните 
задачи по член 3 от всяка държава, страна 
по споразумението. 
Държавите, страни по споразумението, се 
информират и се консултират и редовно обме­
нят информация за състоянието и развитието 
на проекта, използвайки Комитета „Набуко“. 
12.3. Комитетът „Набуко“ може да реши 
чрез единодушие да изпълни предложение 
за замяна съгласно член 9 по-горе. Веднъж 
приета, промяна на предложение за замяна 
трябва също да се приеме единодушно. 
12.4. Комитетът „Набуко“ взема всяко ре­
шение по предложение за добавяне на нова 
входна точка чрез единодушие. Точното мес­
тонахождение на началните входни точки на 
съответните граници е предмет на стандарт­
ните разрешителни процедури и свързаните 
процедури по упълномощаване. 
Член 13
13.1. Комитетът „Набуко“ приема подробни 
правила, свързани с разрешаване на спорове. 
Комитетът „Набуко“ може да установи времеви 
срокове за процедура на ad hoc трибунала, 
описана по-долу. 
Спорове между държавите, страни по 
споразумението, свързани със споразумени­
ето, могат да се представят пред Комитета 
„Набуко“. Ако не се постигне дружеско разре­
шаване на спора след 90-дневен период след 
първоначално разглеждане в комитета, тогава 
изцяло по преценка на държавата, страна по 
споразумението, и независимо от състоянието 
на консултациите относно споразумението 
тази държава може след писмено уведомяване 
на другите държави да представи въпроса за 
окончателно и обвързващо решение на ad hoc 
трибунал съгласно този член. 
13.2. Всяка държава, страна по споразу­
мението, чрез Комитета „Набуко“ се кон­
султира добросъвестно с другите държави в 
случай на промяна в международната или на 
Европейския съюз законодателна рамка или 
на предложение за промяна в националната 
законодателна рамка, която има реално въз­
действие върху споразумението или правата 
и задълженията, изложени тук. 
В случай че държава, страна по споразуме­
нието, идентифицира несъвместимост между 
споразумението и друго споразумение, сключе­
но от държавата, или законодателна промяна, 
която влияе върху правата и задълженията, 
съдържащи се в споразумението, държавите, 
страни по споразумението, полагат всички 
усилия да приемат задоволителна корекция 
на споразумението. Ако не може да се приеме 
задоволителна корекция на споразумението, 
то дотогава, докато която и да е държава 
не спазва изискванията на споразумението, 
поради установената несъвместимост или 
съответна промяна в международната или 
на Европейския съюз законодателна рамка, 
другите държави, страни по споразумението, 
са свободни съгласно споразумението да отка­
жат в същата степен да спазват изискванията, 
пряко засегнати от установената несъвмести­
мост или съответната промяна. 
13.3. Последното изречение на член 13.2 не 
важи за държавите, страни по споразумението, 
които са държави – членки на Европейския 
съюз.
13.4. Независимо от изложеното, по време 
на спор държавите, страни по споразумението, 
ще продължават да си сътрудничат и да из­
пълняват това споразумение до окончателното 
разрешаване на спора.